EELNÕU

# NARVA LINNAVOLIKOGU

# MÄÄRUS

Narva \_\_\_\_.01.2022. a nr\_\_\_\_\_\_

**Narva Linnavolikogu 26.03.2015 määruse nr 6**

**„Pedagoogide töötasustamise kord“ muutmine**

Määrus kehtestatakse kohaliku omavalitsuse korralduse seaduse § 6 lõike 2 alusel

### ****§ 1.****  Määruse muutmine

Narva Linnavolikogu 26.03.2015 määruse nr 6 „Pedagoogide töötasustamise kord“ tehakse järgmised muudatused:

1. Määruse § 4 lõige 3 muudetakse ja sõnastatakse järgmises redaktsioonis:

„(3) Üldhariduskooli tugispetsialistile ja õpiabirühma õpetajale kehtestatakse kuutöötasu alammäär 1 412 eurot ning Narva Laste Loomemaja loodus- ja täppisteaduste osakonna õpetajale kehtestatakse kuutöötasu alammäär 1 125 eurot“.

1. Määruse § 4 lõige 4 muudetakse ja sõnastatakse järgmises redaktsioonis:

„(4) Üldhariduskooli kasvatajale, ringijuhile, huvijuhile ja ujumisõpetajale ning huvikooli õpetajale, treenerile, huvihariduse spetsialistile, klaverisaatjale ja koreograafile kehtestatakse kuutöötasu alammäär 1 125 eurot. Koolieelse lasteasutuse õpetajale (sh eesti keele õpetajale, muusika-, liikumis- või ujumisõpetajale) kehtestatakse kuutöötasu alammäär 1 271 eurot. Koolieelse lasteasutuse magistrikraadiga või sellega võrdsustatud tasemega õpetajale (sh eesti keele õpetajale, muusika-, liikumis- või ujumisõpetajale) kehtestatakse kuutöötasu alammäär 1 412 eurot.“

### ****§ 2.****  Rakendussätted

1. Määrus jõustub seadusega sätestatud korras.
2. Määrust rakendatakse alates 01.01.2022. a.

Linnavolikogu esimees

Eelnõu

|  |
| --- |
| **NARVA LINNAVALITSUSE****PROTOKOLLILINE OTSUS** |
| Narva | \_\_\_\_\_.\_\_\_\_\_. 2022. a nr \_\_\_\_\_\_ |
| Määruse eelnõu esitamine |   |
|  |
| Narva Linnavalitsus |
| o t s u s t a b: |

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 26.03.2015. a määruse nr 6 „Pedagoogide töötasustamise kord“ muutmine” eelnõu.
2. Volitada Narva Linnavalitsuse Kultuuriosakonna juhataja asetäitjat Larissa Degelit antud küsimus ette kandma Narva Linnavolikogus.

 Katri Raik

 Linnapea Üllar Kaljuste

 Linnasekretär

Narva Linnavalitsus

Peetri 5

20308 NARVA 11.01.2022. a nr 3.1-19/2

**Õ I E N D**

Määrus kehtestatakse kohaliku omavalitsuse korralduse seaduse § 6 lõike 2 alusel

Määruse eelnõuga muudetakse Narva Linnavolikogu 26.03.2015 määrust nr 6 „Pedagoogide töötasustamise kord“. Muudatuste kohaselt suurendatakse alates 01. jaanuarist 2022. a Narva üldhariduskoolide tugispetsialistide ja õpiabirühma õpetajate kuutöötasu alammäära kuni 1 412 euroni (määruse § 1 lg 1); koolieelsete lasteasutuste õpetajate (edaspidi lasteaiaõpetajad) kuutöötasu alammäära kuni 1 271 euroni ja magistrikraadiga või sellega võrdsustatud tasemega lasteaiaõpetajate kuutöötasu alammäära kuni 1 412 euroni (määruse § 1 lg 2).

Vabariigi Valitsuse 06.12.2021 määruse nr 111 „Põhikooli ja gümnaasiumi õpetaja töötasu alammäär“ alusel on põhikooli ja gümnaasiumi õpetaja töötasu alammäär alates 01.01.2022 täistööajaga töötamise korral 1412 eurot kuus. Üldhariduskoolide tugispetsialistide ja õpiabirühma õpetajate kuutöötasu alammäär võrdsustatakse õpetajate töötasu alammääraga. Tugispetsialistide ja õpiabirühma õpetajate töötasukulu kaetakse täies mahus riigieelarvest ja linnapoolset panust see töötasu alammäära suurendamine ei nõua.

Lasteaiaõpetajate kuutöötasu alammäära suurendamise põhjuseks on samuti üldhariduskoolide aineõpetajate kuutöötasu määra tõus alates 01.01.2022 kuni 1 412 euroni. Kooskõlas Vabariigi Valitsuse 06.02.2015 määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord“ § 1² lg-ga 3 antakse kohaliku omavalitsuse üksusele toetust juhul, kui tema vastaval aastal kehtiv lasteaiaõpetaja töötasu alammäär on vähemalt 90% ning magistrikraadiga või sellega võrdsustatud tasemega lasteaiaõpetajal vähemalt 100% üldhariduskooli õpetaja töötasu alammäärast toetuse saamise aastal. Võttes arvesse, et praegu kehtiv lasteaiaõpetajate kuutöötasu alammäär on 1 185 eurot (magistrikraadiga 1 315 eurot), tekkis vajadus viia see vastavusse üldhariduskoolide aineõpetaja kuutöötasu uue alammääraga. Seisuga 01.01.2022 on lasteaiaõpetajate töökohtade arv 280,75 (neist magistrikraadiga töötavad õpetajad – 54,5 töökohta). Võrreldes praegu kehtiva laseaiaõpetaja kuutöötasu märaga moodustab selle tõus 86 eurot ehk 7,3% (magistrikraadiga tõus 97 eurot ehk 7,4%). Lasteaiaõpetajate töötasu alammäära suurendamine nõuab Narva linna kulueelarves ca 388 000 eurot rohkem võrreldes eelmise aasta eelarvega. Nimetatud kulu on Narva Linnavolikogule esitatud Narva linna 2022. aasta eelarve eelnõus planeeritud.

Lugupidamisega

Larissa Degel

juhataja asetäitja

juhataja ülesannetes

Vladislav Iljin 359 9217

**Peetri plats 1 Telefon 359 9120, 359 9122, 359 9124 e-post:** **kultuur@narva.ee**

**20308 NARVA Faks 359 9199 Registrikood 75024260**

vladislav.iljin@narva.ee